
Comisia pentru buget, finanţe şi bănci

Bucureşti,   17.03.2004

Nr. 22/124

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.29/2004 pentru reglementarea unor măsuri financiare, cu care comisia noastră a fost sesizată în fond cu adresa Biroului Permanent nr.PL X-96 din 4 martie 2004, retrimis spre reexaminare de Plenul Camerei Deputaţilor, urmare şedinţei din data de 16 martie 2004.

PREŞEDINTE,

Prof. dr. Florin Georgescu

nr.22/124/10.03.2004

Comisia pentru buget, finanţe şi bănci

Bucureşti   17.032004

Nr.22/124

RAPORT

asupra proiectului de Lege privind aprobarea Ordonanţei Guvernului nr.29/2004 pentru reglementarea unor măsuri financiare

Cu adresa nr.P.L. X - 96 din 4 martie 2004, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr.29/2004 pentru reglementarea unor măsuri financiare.

În urma dezbaterilor, în şedinţa din 16 martie 2004, Plenul Camerei Deputaţilor a dispus reexaminarea proiectului de lege.
La întocmirea raportului s-a avut în vedere avizul Consiliului Legislativ.

La lucrările comisiei au participat 25 deputaţi, din totalul de 26 membri ai comisiei.

Prezentul proiect de Lege are ca obiect de reglementare:

1. Crearea unui regim unitar pentru desfăşurarea activităţii profesiilor independente care nu implică înfiinţarea de societăţi comerciale, prin exceptarea de la obligaţia de a se utiliza case electronice de marcat pentru:

- comerţul ocazional cu produse agricole efectuat de producătorii agricoli individuali;

- livrările de bunuri efectuate prin automatele comerciale;

- activităţile de jocuri de noroc desfăşurate cu mijloace tehnice de joc ce funcţionează pe baza acceptatoarelor de bancnote sau monede;

2. Reglementarea obligaţiilor persoanelor fizice şi juridice străine care nu sunt înregistrate fiscal în ce priveşte certificatul de cazier fiscal;

3. Instituirea de reglementări în sensul scutirii de la plata drepturilor de import pentru bunuri care provin din finanţări cu titlu gratuit acordate de guverne străine;

4. Asigurarea dispoziţiilor necesare constituirii fondurilor de stimulente pentru personalul din cadrul autorităţilor administraţiei publice locale;

5. Completarea unor dispoziţii din Ordonanţa de urgenţă a Guvernului nr.199/2000 privind înfiinţarea Companiei Naţionale „Imprimeria Naţională” – în sensul încredinţării producerii în regim de exclusivitate a hârtiilor de valoare de natura timbrelor, banderolelor sau etichetelor utilizate la marcarea produselor supuse accizelor, certificatelor de trezorerie, bonurilor de tezaur, timbrelor fiscale, formularelor necesare pentru administrarea impozitului pe venit;

6. Crearea cadrului legal privind stingerea unor obligaţii bugetare prin compensare aferent activităţilor desfăşurate de societăţile comerciale de transport fluvial;

7. Reglementarea prin lege a plăţilor efectuate către bugete în perioada 29-31 decembrie 2003;

8. Completarea Ordonanţei de urgenţă a Guvernului nr.79/2001 cu noi dispoziţii care să conducă la întărirea disciplinei economico-financiare.

Potrivit prevederilor constituţionale, proiectul de lege face parte din categoria legilor organice.


Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.
La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Finanţelor Publice, doamnele Maria Manolescu – secretar de stat, Gica Roşu, Tatiana Brega, precum şi reprezentantul Băncii Naţionale a României, domnul Petre Tulin, care au susţinut forma rezultată din prezentul raport.

In urma reexaminării proiectului de Lege privind aprobarea Ordonanţei Guvernului nr.29/2004 pentru reglementarea unor măsuri financiare, în şedinţa din 17 martie 2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat, cu amendamentele prezentate în anexă.
PREŞEDINTE,

Prof. dr. Florin Georgescu
SECRETAR,

Dr. Daniel Ionescu

 Consilieri parlamentari:

               Onete Alexandru

               Bărdiţă Mariana
ANEXĂ

Nr.

crt.
Text iniţial
Text propus de comisie
Motivare
Camera decizională

1.
Articol unic – Se aprobă Ordonanţa Guvernului nr.29 din 29 ianuarie 2004 pentru reglementarea unor măsuri financiare, adoptată în temeiul art.1 pct.II.3 din Legea nr.559/2003 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.90 din 31 ianuarie 2004, cu următoarele modificări şi completări:
- nemodificat.

Camera Deputaţilor

2.
Art.I.

Articolul 2 alineatul (1) literele a) şi h) din Ordonanţa de urgenţă a Guvernului nr.28/1999 privind obligaţia agenţilor economici de a utiliza aparate de marcat electronice fiscale, republicată în Monitorul Oficial al României, Partea I, nr.381 din 5 iunie 2002, se modifică după cum urmează:


Înainte de punctul 1 se introduce un punct nou:

1. Art.I va avea următorul cuprins:

Art.I. – Ordonanţa de urgenţă a Guvernului nr.28/1999 privind obligaţia agenţilor economici de a utiliza aparate de marcat electronice fiscale, republicată în Monitorul Oficial al României, Partea I, nr.381 din 5 iunie 2002, se modifică şi se completează după cum urmează:


Pentru respectarea normelor de tehnică legislativă.
Camera Deputaţilor 


Art.1.alin.(1)

(1) Agenţii economici care efectuează livrări de bunuri sau prestări de servicii, direct către populaţie, pentru care nu este obligatorie emiterea de facturi fiscale, sunt obligaţi sa utilizeze aparate de marcate electronice fiscale.

(text ordonanţa 28/1999, republicată)
(1) Agenţii economici care efectuează livrări de bunuri cu amănuntul, precum si prestări de servicii direct către populaţie, sunt obligaţi sa utilizeze aparate de marcat electronice fiscale.


1.Potrivit dispoziţiilor art. 155 alin. (9) din Legea nr. 571/2003 privind Codul fiscal, plătitorii de TVA sunt obligaţi ca , in cazul livrărilor de bunuri prin magazinele  cu amănuntul, precum si al prestărilor de servicii  către populaţie, sa elibereze, la cererea clientului, facturi fiscale. 

 2.Pentru sistematizarea legislaţiei.  Eliminarea excepţiei referitoare la cazurile pentru care este obligatorie emiterea de facturi fiscale, concomitent cu enumerarea acestor cazuri (prevăzute in prezent in alte acte normative) intre excepţiile prevăzute la art. 2 alin.(1).


Camera Deputaţilor


Art.1. alin.(2)

(2) Agenţii economici prevăzuţi la alin. (1), denumiţi în continuare utilizatori, au obligaţia sa emită bonuri fiscale cu aparate de marcat electronice fiscale si sa le predea clienţilor.

(text ordonanţa 28/1999, republicată)
(2) Agenţii economici prevăzuţi la alin. (1), denumiţi în continuare utilizatori, au obligaţia sa emită bonuri fiscale cu aparate de marcat electronice fiscale si sa le predea clienţilor.  La solicitarea clienţilor, utilizatorii vor elibera acestora si factura fiscală.
Pentru corelare cu dispoziţiile art. 155 alin. (9) din Legea nr. 571/2003 privind Codul fiscal.
Camera Deputaţilor


Art.1.alin.(3)

(3) În cazul în care agenţii economici efectuează atât activităţi de vânzare cu amănuntul, cât si cu ridicata, aceştia au obligaţia sa emită bonuri fiscale pentru bunurile vândute cu amănuntul si facturi fiscale pentru vânzările cu ridicata.

(text ordonanţa 28/1999, republicată)
                  Se abrogă.
Activităţile de vânzare cu ridicata nu fac obiectul OUG 28/1999. Exista acte normative in vigoare care reglementează modul de desfăşurare a comerţului cu ridicata.
Camera Deputaţilor


Art.1.alin.(4)

(4) Aparatele de marcat electronice fiscale sunt livrate prin distribuitori autorizaţi. Prin distribuitor autorizat, în sensul prezentei ordonanţe de urgenta, se înţelege orice agent economic comerciant producătorul ori importatorul de aparate de marcat electronice fiscale, persoane juridice romane autorizate în condiţiile prevăzute la art. 5. In situaţia defectării aparatelor de marcat electronice fiscale utilizatorii sunt obligaţi ca in momentul constatării defecţiunii sa anunţe unitatea de service acreditata ori, după caz, distribuitorul autorizat care a livrat aparatul sau reprezentanţii legali ai acestuia in teritoriu.

(text ordonanţa 28/1999, republicată)
(4) Aparatele de marcat electronice fiscale sunt livrate prin distribuitori autorizaţi. In sensul prezentei ordonanţe de urgenta, prin distribuitor autorizat se înţelege agentul economic pe numele căruia a fost eliberat avizul prevăzut la art. 5 alin (2). Distribuitorul autorizat are dreptul de a comercializa aparatele de marcat electronice fiscale, inclusiv  produsele complementare acestora, pentru care a obţinut avizul, precum si obligaţia sa asigure service la aceste aparate, atât in mod direct cat si prin alţi agenţi economici denumiţi in continuare unităţi acreditate pentru comercializare si/sau service. Distribuitor autorizat nu poate fi decât producătorul sau importatorul aparatului respectiv, persoana juridică română. În situaţia defectării aparatelor de marcat electronice fiscale utilizatorii sunt obligaţi ca in momentul constatării defecţiunii sa anunţe distribuitorul autorizat care a livrat aparatul sau, după caz, unitatea de service acreditata a acestui distribuitor autorizat.
 Pentru definirea noţiunii de unitate acreditata si pentru eliminarea confuziilor dintre noţiunile de distribuitor autorizat si unităţile acreditate la cererea acestora.  
Unităţile acreditate sunt prestatoare de servicii, pe baza de contract economic, in favoarea distribuitorului autorizat si nu au calitatea de reprezentant legal al acestuia.
Camera Deputaţilor


Art.2.alin.(1) lit.a)

a) comerţul ocazional cu produse agricole efectuat de producătorii agricoli individuali în pieţe, târguri, oboare sau alte locuri publice autorizate, livrările de bunuri efectuate prin automatele comerciale, precum şi activităţile de jocuri de noroc desfăşurate cu mijloace tehnice ce funcţionează pe baza acceptatoarelor de bancnote sau monede;

(text ordonanţa 29/2003)
- nemodificat

Camera Deputaţilor


Art.2.alin.(1) lit.h)

h) activităţile desfăşurate ca profesii libere sub toate formele de organizare care nu implică crearea unei societăţi comerciale, precum şi activităţile economice desfăşurate în mod independent de persoanele fizice autorizate potrivit legii, cu excepţia activităţilor de taximetrie auto pentru mărfuri şi persoane;

(text ordonanţa 29/2003)
- nemodificat

Camera Deputaţilor



La art. 2 alin (1), după lit. i) se introduc literele j) - t), cu următorul cuprins:

j)  vânzarea bunurilor de folosinţă îndelungată, definite potrivit legii;

k) comerţul cu amănuntul prin comis-voiajori, precum si prin corespondenta, cu excepţia livrărilor de bunuri la domiciliu efectuate către magazine;

l) serviciile de instalaţii, reparaţii si întreţinere a bunurilor, efectuate la domiciliul clientului;

m) vânzarea pachetelor de servicii turistice sau componente ale acestor de către agenţiile de turism, definite potrivit legii;

n) furnizarea la domiciliul clientului a energiei electrice si termice, a gazelor naturale, a apei, a serviciilor de telefonie, inclusiv de telefonie mobila, de posta si curier, de salubritate, de televiziune, inclusiv prin cablu, de Internet; 

o) efectuarea lucrărilor de construcţii, reparaţii, amenajări si întreţinere de locuinţe;

p) serviciile medicale cu plata prestate la domiciliul sau la locul de munca al clientului;

r) vânzările de bunuri si prestările de servicii care nu se încasează integral cu numerar si/sau substituite de numerar;

s)  vânzările de bunuri si prestările de servicii care nu se încasează integral in momentul livrării bunului sau prestării serviciului;

t) alte livrări de bunuri cu amănuntul si prestări de servicii către populaţie pentru a  căror desfăşurare, prin acte normative, se prevede obligaţia emiterii de facturi fiscale.
Pentru includerea in excepţii a cazurilor pentru care este obligatorie emiterea de facturi fiscale, stabilite prin OMFP nr.29/2003, cu modificările ulterioare.
Camera Deputaţilor


Art.2.alin.(2)

(2) In situaţia in care un agent economic prestează atât activităţi prevăzute la alin. (1) lit. a) - i), cât şi activităţi pentru care este obligatorie utilizarea aparatelor de marcat electronice fiscale, acesta este obligat sa organizeze gestiuni si evidente contabile distincte pentru aceste activităţi.

(text ordonanţa 28/1999, republicată)
                        Se abrogă.


Modul de organizarea a gestiunilor si a evidentelor contabile de către agenţii economici nu face obiectul OUG nr.28/1999.
Camera Deputaţilor


Art.4.alin.(3)

(3) Raportul fiscal de închidere zilnica este documentul care conţine: denumirea si codul fiscal al agentului economic emitent; adresa de la locul de instalare a aparatului de marcat electronic fiscal; logotipul si seria fiscala  aparatului; numărul de ordine numerotat progresiv; data si ora emiterii; numărul bonurilor emise în ziua respectiva; valoarea totala a operaţiunilor efectuate si totalul taxei  pe valoarea adăugată, cu precizarea nivelului cotei, valoarea totala a operaţiunilor scutite de  taxa pe valoarea adăugată, precum si  valoarea taxelor care nu se cuprind în baza de impozitare a taxei pe valoarea adăugată. Raportul fiscal de închidere zilnică reprezintă documentul pe baza căruia se înregistrează veniturile din activitatea de comerţ sau de prestări de servicii in evidenta contabila a utilizatorului.

(text ordonanţa 28/1999, republicată)
(3) Raportul fiscal de închidere zilnica este documentul care conţine: denumirea si codul fiscal al agentului economic emitent; adresa de la locul de instalare a aparatului de marcat electronic fiscal; logotipul si seria fiscala  aparatului; numărul de ordine numerotat progresiv; data si ora emiterii; numărul bonurilor emise în ziua respectiva; valoarea totala a operaţiunilor efectuate si totalul taxei  pe valoarea adăugată, cu precizarea nivelului cotei, valoarea totala a operaţiunilor scutite de  taxa pe valoarea adăugata precum si  valoarea taxelor care nu se cuprind în baza de impozitare a taxei pe valoarea adăugata.
Pentru corelare cu art. 4 alin (4). Înregistrarea veniturilor in evidenta contabila se face potrivit reglementarilor legale in vigoare.
Camera Deputaţilor


Art.4.alin.(4)

(4) Registrul special prevăzut la art. 1 alin. (5) si raportul fiscal de închidere zilnica sunt documente avute în vedere de către organele fiscale cu ocazia verificării veniturilor care stau la baza determinării impozitelor si taxelor datorate bugetului de stat. Aceste documente se arhivează si se păstrează pe o perioada de 10 ani.

(text ordonanţa 28/1999, republicată)
(4) Registrul special prevăzut la art. 1 alin. (5) si raportul fiscal de închidere zilnica sunt documente avute în vedere de către organele fiscale cu ocazia verificării veniturilor care stau la baza determinării impozitelor si taxelor datorate bugetului de stat. Registrul special prevăzut la art. 1 alin. (5) se arhivează si se păstrează pe o perioada de 10 ani, iar raportul fiscal de închidere zilnica pe o perioada de 5ani.


Reducerea costurilor de utilizare a aparatelor de marcat electronice fiscale. Hârtia care asigura menţinerea lizibilităţii datelor pe o perioada de 10 ani este mai scumpa. Datele din raportul fiscal de închidere zilnica se înregistrează oricum in memoria fiscala care se arhivează pe o perioada de 10 ani.

 Pentru corelare cu termenul (5 ani) de prescripţie a dreptului organului fiscal de a stabili obligaţii fiscale.
Camera Deputaţilor


Art.4.alin.(6)

(6) Agenţii economici care utilizează aparate de marcat electronice fiscale sunt obligaţi sa folosească numai consumabile furnizate de către distribuitorii autorizaţi care asigura menţinerea lizibilităţii datelor pe perioada de arhivare prevăzuta.

(text ordonanţa 28/1999, republicată)
(6) Utilizatorii aparatelor de marcat electronice fiscale sunt obligaţi sa folosească numai consumabile, furnizate de:  

  a) distribuitorul autorizat care a furnizat aparatul si/sau  unităţile de distribuţie si service acreditate ale acestuia;

b) alţi agenţi economici agreaţi conform alin.61.
Pentru crearea unui cadru concurenţial mai larg in ce priveşte comercializarea consumabilelor.
Camera Deputaţilor 



La art.4, după alineatul 6 se introduc doua noi  alineate 61 si 62, cu următorul cuprins:
(61) Comercializarea direct către utilizatori a consumabilelor destinate aparatelor de marcat electronice fiscale de către alţi agenţi economici decât distribuitorul autorizat si unităţile acreditate ale acestuia, este permisa numai daca aceşti agenţi economici sunt agreaţi prin acordul scris al distribuitorului autorizat care a furnizat aparatele, denumiţi in continuare unităţi agreate.

(62) Unităţile de distribuţie si service acreditate se pot aproviziona cu consumabile destinate aparatelor de marcat electronice fiscale de la distribuitorii autorizaţi, precum  si de la unităţi agreate dar numai cu acordul scris al distribuitorului autorizat care a furnizat aparatele.
In condiţiile in care distribuitorii autorizaţi sunt răspunzători pentru repunerea in funcţiune in 72 de ore a aparatelor defecte (inclusiv din cauza utilizării unor consumabile necorespunzătoare), este necesar acordul acestora pentru comercializarea consumabilelor de către alţi agenţi economici.
Camera Deputaţilor 


Art.4.alin.(7)

(7) Consumabilele pentru aparatele de marcat electronice fiscale  livrate utilizatorilor de către distribuitorii autorizaţi vor fi personalizate prin marcarea acestora cu datele necesare identificării lor.

(text ordonanţa 28/1999, republicată)
(7) Consumabilele furnizate de distribuitorii autorizaţi si unităţile agreate trebuie sa asigure menţinerea lizibilităţii datelor pe perioada de arhivare prevăzuta de prezenta ordonanţa de urgenta.


Pentru asigurarea responsabilităţii furnizorilor de consumabile destinate aparatelor de marcat electronice fiscale.
Camera Deputaţilor 



La art.4, după alineatul 7 se introduc doua noi  alineate  7 1 si 72 cu următorul cuprins:
(71) Consumabilele furnizate utilizatorilor vor fi    personalizate prin marcarea acestora cu datele necesare identificării :

a) distribuitorului autorizat care a furnizat aparatul ;

b) tipului consumabilelor;

c) producătorului consumabilelor;

d)producătorului hârtiei, in cazul rolelor de hârtie;

e) unităţii agreate, daca este cazul.

(72) Consumabilele existente în stoc pot fi utilizate până la data de 1 iunie 2004.
Idem.
Camera Deputaţilor 


Art.4.alin.(8)

(8) Agenţii economici prevăzuţi la art.1 alin.(1) au obligaţia ca lunar, o data cu Declaraţia privind obligaţiile de plata la bugetul de stat , sa predea organului fiscal teritorial raportul memoriei fiscale, pe perioada de raportare.

(text ordonanţa 28/1999, republicată)
(8) Agenţii economici prevăzuţi la art.1 alin.(1) au obligaţia ca lunar, pana la data de 25 inclusiv a lunii următoare , sa predea organului fiscal  teritorial raportul memoriei fiscale, pe perioada de raportare.
Nu toţi agenţii economici depun lunar Declaraţia privind obligaţiile de plata la bugetul de stat.
Camera Deputaţilor 


Art.4.alin.(9) 

(9) Investiţiile efectuate pentru achiziţionarea aparatelor de marcat electronice fiscale sunt sume deductibile fiscal integral in luna înregistrării achiziţiei, cu condiţia instalării si utilizării aparatelor in aceasta luna.

(text ordonanţa 28/1999, republicată)
Se abrogă.
Pentru corelare cu dispoziţiile art.24 din Codul fiscal. 

Sumele aferente achiziţionării aparatelor sunt oricum sume deductibile astfel:

- cele sub 15 milioane lei sunt recunoscute ca si cheltuiala integral cu condiţia instalării aparatelor

- cele peste 15 milioane intra sub regimul normal al amortizării.  

Pentru neutilizarea (neinstalarea) aparatelor  OUG 28/1999 prevede sancţiuni (amenda si suspendarea activităţii).
Camera Deputaţilor 


Art.5.alin.(1)

(1) In vederea avizării modelelor de aparate de marcat electronice fiscale si a autorizării distribuitorilor, precum si a unităţilor de service se constituie, sub autoritatea Ministerului Finanţelor Publice, Comisia de avizare a distribuţiei si utilizării aparatelor de marcat electronice fiscale.

(text ordonanţa 28/1999, republicată)
(1) In vederea avizării modelelor de aparate de marcat electronice fiscale , autorizării distribuitorilor,acreditarii unităţilor de distribuţie si/sau service si înregistrării unităţilor agreate se constituie, sub autoritatea Ministerului Finanţelor Publice, Comisia de avizare a distribuţiei si utilizării aparatelor de marcat electronice fiscale.


Pentru clarificarea textului si corelare cu art.1 alin.(4). 

 Liberalizarea comercializării consumabilelor impune crearea unei baze de date privind agenţii economici care vor activa pe piaţa consumabilelor. Conditiile privind înregistrarea unităţilor agreate se vor stabili prin norme metodologice.
Camera Deputaţilor




Art.10.lit.b)

b) neîndeplinirea obligaţiei agenţilor economici de a utiliza aparate de marcat electronice fiscale avizate conform art.5 alin.(2), la termenele stabilite la art.6, cu excepţia prevăzuta la art.1 alin.(5), neemiterea bonului fiscal pentru toate bunurile livrate sau serviciile prestate ori emiterea de bonuri cu o valoare inferioara celei reale, precum si nereintroducerea datelor înscrise pe rola jurnal privind tranzacţiile efectuate de la ultima închidere zilnica pana in momentul ştergerii memoriei operative;

(text ordonanţa 28/1999, republicată)
b) neîndeplinirea obligaţiei agenţilor economici de a se dota si utiliza aparate de marcat electronice fiscale avizate conform art.5 alin.(2), la termenele stabilite la art.6, cu excepţia prevăzuta la art.1 alin.(5), neemiterea bonului fiscal pentru toate bunurile livrate sau serviciile prestate ori emiterea de bonuri cu o valoare inferioara celei reale, precum si nereintroducerea datelor înscrise pe rola jurnal privind tranzacţiile efectuate de la ultima închidere zilnica pana in momentul ştergerii memoriei operative;
Pentru corelare cu dispoziţiile art.14.
Camera Deputaţilor





La art. 10, după litera e) ,se introduce litera e1), cu următorul cuprins :

e1) neîndeplinirea de către utilizatorii aparatelor de marcat electronice fiscale a obligaţiei de a preda raportul memoriei fiscale, conform dispoziţiilor art.4, alin.(8);
In vederea stabilirii sancţiunilor pentru nerespectarea acestei obligaţii. Practica a dovedit ca inexistenta sancţiunilor a determinat neaplicarea legii.

Art.10.lit.g)

g) folosirea de către agenţii economici care utilizează aparate de marcat electronice fiscale a altor consumabile decât cele prevăzute la art.4 alin.(6).

(text ordonanţa 28/1999, republicată)
g) folosirea de către agenţii economici care utilizează aparate de marcat electronice fiscale a altor consumabile decât cele prevăzute la art.4 alin.(6), precum si folosirea de consumabile personalizate cu datele de identificare ale altui distribuitor autorizat decât cel care a furnizat aparatul.
Pentru corelare cu art.4 alin.(6) si descurajarea utilizării altor consumabile decât cele specifice aparatului achiziţionat.

La art.10, după litera g), se introduce litera g1), cu următorul cuprins:

g1) încălcarea dispoziţiilor art.4 alin.61 si 62, precum si nerespectarea de către distribuitorii autorizaţi  si de către unităţile agreate a prevederilor art.4 alin.(7) si (71) referitoare la calitatea si modul de personalizare a consumabilelor.
In vederea stabilirii sancţiunilor pentru nerespectarea acestor obligaţii.

Art.11.alin.(1)

(1) Amenzile pentru contravenţiile prevăzute la art.10 se aplica agenţilor economici, cu excepţia celor prevăzute la lit.d) , astfel :

a) faptele prevăzute la art.10 lit.c), e), f), g) si m) se sancţionează cu amenda de la 5 milioane lei la 10 milioane lei;

b) faptele prevăzute la art.10 lit. a), b), h), j) si k) se sancţionează cu amenda de la 20 milioane lei la 100 milioane lei;

c) faptele prevăzute la art.10 lit.i) si l)se sancţionează cu amenda de la 50 milioane lei la 200 milioane lei;

(text ordonanţa 28/1999, republicată)
(1) Amenzile pentru contravenţiile prevăzute la art.10 se aplica agenţilor economici, cu excepţia celor prevăzute la lit.d) , astfel :

a) faptele prevăzute la art.10 lit.c), e), e1), f) si m) se sancţionează cu amenda de la 20 milioane lei la 40 milioane lei;

b) faptele prevăzute la art.10 lit. a), b),g), h), j) si k) se sancţionează cu amenda de la 80 milioane lei la 400 milioane lei;

c) faptele prevăzute la art.10 lit g1),i) si l)se sancţionează cu amenda de la 400 milioane lei la 1600 milioane lei;
Înăsprirea sancţiunilor pentru nerespectarea prevederilor OUG 28/1999.

Art.11.alin.(2)

(2) Contravenţiile prevăzute la art.10 lit.d), aplicabile persoanelor fizice, se sancţionează cu amenda de la 2 milioane lei la 10 milioane lei.

(text ordonanţa 28/1999, republicată)
(2) Contravenţiile prevăzute la art.10 lit.d), aplicabile persoanelor fizice, se sancţionează cu amenda de la 8 milioane lei la 40 milioane lei.
Idem.
Camera Deputaţilor 


Art.12.alin.(1)

(1) Constatarea contravenţiilor, precum si aplicarea sancţiunilor se fac de către organele de specialitate din Ministerul Finanţelor Publice, precum si din unităţile sale teritoriale.

(text ordonanţa 28/1999, republicată)
(1) Constatarea contravenţiilor, precum si aplicarea sancţiunilor se fac de către organele de specialitate din Ministerul Finanţelor Publice si din unităţile sale teritoriale, precum si de către comisarii Gărzii Financiare.
In urma reorganizării ministerelor, Garda Financiara nu mai este subordonata Ministerului Finanţelor Publice.

Art.12.alin.(2)

(2) Contestarea actelor de control întocmite de organele prevăzute la alin.(1) si soluţionarea contestaţiilor, cu excepţia celor formulate împotriva deciziei de retragere a avizului de distribuţie si utilizare a aparatelor de marcat electronice fiscale, se efectuează potrivit legislaţiei in vigoare privind soluţionarea contestaţiilor împotriva masurilor dispuse prin actele de control sau de impunere întocmite de Ministerul Finanţelor Publice.

(text ordonanţa 28/1999, republicată)
(2) Contestarea actelor de control întocmite de organele prevăzute la alin.(1) si soluţionarea contestaţiilor, cu excepţia celor formulate împotriva deciziei de retragere a avizului de distribuţie si utilizare a aparatelor de marcat electronice fiscale, se efectuează potrivit legislaţiei privind regimul juridic al contravenţiilor.
Pentru corelare cu art.12 alin.(1).

Art.13.alin.(2)

(2) In cazul repetării faptei prevăzute la art.10 lit.a), referitoare la comercializarea aparatelor de marcat electronice fiscale neavizate de comisia prevăzuta la art.5 alin.(1), o data cu aplicarea amenzii contravenţionale organele de control vor dispune si confiscarea încasărilor obţinute de agentul economic contravenient din aceasta activitate, sumele făcându-se venit la bugetul de stat.

(text ordonanţa 28/1999, republicată)
(2) Încălcarea dispoziţiilor art.10 lit.a) referitoare la comercializarea aparatelor de marcat electronice fiscale neavizate de comisia prevăzuta la art.5 alin.(1),atrage si confiscarea încasărilor obţinute de agentul economic din aceasta activitate, sumele făcându-se venit la bugetul de stat.
Reglementarea actuală nu este în măsură să descurajeze comercializarea unor aparate neavizate potrivit legii.

Art.14.

Neîndeplinirea obligaţiei agenţilor economici prevăzuţi la art.1 de a se dota si de a utiliza aparate de marcat electronice fiscale la termenele prevăzute la art.6 atrage suspendarea activităţii unităţii până in momentul înlăturării cauzelor care au generat aceasta.

(text ordonanţa 28/1999, republicată)
(1) Neîndeplinirea  obligaţiei agenţilor economici prevăzuţi la art.1 de a se dota cu  aparate de marcat electronice fiscale la termenele prevăzute la art.6 atrage si suspendarea activităţii unităţii până în momentul înlăturării cauzelor care au generat aceasta.

(2) Nerespectarea de către agenţii economici a prevederilor art.10 lit.b) referitoare la neutilizarea aparatelor de marcat electronice fiscale, neemiterea bonurilor fiscale pentru toate bunurile livrate sau serviciile prestate,  emiterea de bonuri cu o valoare inferioara celei reale si  nereintroducerea datelor înscrise pe rola jurnal privind tranzacţiile efectuate de la ultima închidere zilnica până în momentul ştergerii memoriei operative, atrage şi suspendarea activităţii unităţii pe o perioadă de trei luni.


Clarificarea aplicării prevederilor art.10 lit.b) si stabilirea unor sancţiuni complementare pentru neutilizarea de către agenţii economici a aparatelor de marcat electronice fiscale pe care le au in dotare.

3.
1. La articolul III, punctul 1 va avea următorul cuprins:

1. La articolul 30, după alineatul (3) se introduc două alineate noi, alin.(4) şi (5) care vor avea următorul cuprins:

 (4) Bunurile introduse peste limitele prevăzute la alin.(2) sunt supuse plăţii drepturilor de import potrivit prevederilor legale în vigoare.

 (5) Cărţile, ziarele şi publicaţiile periodice, cu excepţia celor care lezează moralitatea publică, potrivit legii, sunt scutite de la plata drepturilor de import.

(text Senat)
Punctul 1 devine punctul 2, nemodificat.


Pentru respectarea normelor de tehnică legislativă.

4.
2. La articolul III, după punctul 2 se introduce un punct nou, pct.21, care va avea următorul cuprins:

La articolul 45, după alineatul (2) se introduce un alineat nou, alin.(3), cu următorul cuprins:

(3) Cărţile, ziarele şi publicaţiile periodice necesare uzului personal sunt scutite de la plata drepturilor de import.

(text Senat)
Punctul 2 devine punctul 3, nemodificat.

5.
3. La articolul IV, alineatul (8) va avea următorul cuprins:

(8) Ministerul Sănătăţii şi Ministerul Muncii, Solidarităţii Sociale şi Familiei vor emite norme de acordare a stimulentelor prevăzute la alin.(6) personalului din aparatul de lucru de la nivelul central şi teritorial al acestora şi din instituţiile care gestionează bugetele pentru care se face colectarea contribuţiilor sociale, care vor fi aprobate prin ordin al ministrului.

(text Senat)
Punctul 3 devine punctul 4, nemodificat.

6.
4. La articolul VIII, după alineatul (2) se introduce un alineat nou, alin.21, cu următorul cuprins:

(21) După compensarea obligaţiilor bugetare prevăzute la alin.(2), sumele din accize, rămase necompensate, se sting cu sumele reprezentând obligaţii către bugetul de stat şi cele reprezentând contribuţii sociale, datorate de către societăţile comerciale care desfăşoară activităţi de transport naval, constituite după 1 ianuarie 2004 de aceste societăţi comerciale. Sumele aferente accizelor vor fi determinate în condiţiile prevăzute la alin.(2).

(text Senat)
Punctul 4 devine punctul 5, nemodificat.

7.
5. La articolul VIII, alineatul (3) va avea următorul cuprins:

(3) Ministerul Finanţelor Publice va elabora norme metodologice de aplicare a alin.(2) şi alin.(21) din prezentul articol, în termen de 30 de zile de la data intrării în vigoare a legii de aprobare a prezentei ordonanţe.

(text Senat)
Punctul 5 devine punctul 6, nemodificat.

8.
Articolul X

Debitorii care au încheiate convenţii în temeiul Ordonanţei de urgenţă a Guvernului nr.40/2002 pentru recuperarea arieratelor bugetare, aprobată prin Legea nr.491/2002, cu modificările şi completările ulterioare şi care fac dovada că până la 31 decembrie 2003 inclusiv au achitat obligaţiile bugetare curente cu termene  de plată până la această dată, beneficiază de menţinerea valabilităţii înlesnirilor la plată acordate cu toate efectele prevăzute de reglementările legale în vigoare.

(text ordonanţa nr.29/2003)
7. Articolul X va avea următorul cuprins:

(1) Debitorii care au încheiate convenţii în temeiul Ordonanţei de urgenţă a Guvernului nr.40/2002 pentru recuperarea arieratelor bugetare, aprobată prin Legea nr.491/2002, cu modificările şi completările ulterioare şi care fac dovada că până la 31 decembrie 2003 inclusiv au achitat obligaţiile bugetare curente cu termene  de plată până la această dată, beneficiază de menţinerea valabilităţii înlesnirilor la plată acordate cu toate efectele prevăzute de reglementările legale în vigoare.

(2) Debitorii care au beneficiat de înlesniri la plata obligaţiilor fiscale restante în conformitate cu prevederile Ordonanţei de urgenţă a Guvernului nr.40/2002 pentru recuperarea arieratelor bugetare, aprobată cu modificări şi completări prin Legea nr.491/2002, cu modificările şi completările ulterioare, ale Legii nr.137/2002 privind unele măsuri pentru accelerarea privatizării, cu modificările şi completările ulterioare sau ale Legii nr.254/2002 privind unele măsuri pentru creşterea atractivităţii la privatizare a societăţilor comerciale cu capital integral sau parţial de stat, ce deţin în administrare terenuri agricole proprietate publică sau privată a statului, cu modificările şi completările ulterioare, după caz, şi care fac dovada că până la data de 31 martie 2004 inclusiv, au constituit în favoarea creditorilor bugetari garanţiile necesare derulării înlesnirilor acordate, beneficiază de menţinerea valabilităţii înlesnirilor la plată cu toate efectele prevăzute de reglementările legale în vigoare.
Pentru cuprinderea în conţinutul reglementării şi a 

aspectelor privind facilităţile fiscale acordate prin Legea nr.137/2002 şi Legea nr.254/2002.

9.
6. După articolul XIII, se introduce un articol nou, art.XIII1, cu următorul cuprins:

Art.XIII1 – Legea nr.58/1998 privind activitatea bancară, publicată în Monitorul Oficial al României, Partea I, nr.121 din 23 martie 1998, cu modificările şi completările ulterioare, se modifică după cum urmează:

1. Articolul 43 se modifică şi va avea următorul cuprins:

Art.43. – Băncile repartizează 20% din profitul contabil determinat înainte de deducerea impozitului pe profit, pentru constituirea unui fond de rezervă, până când fondul astfel constituit egalează capitalul social, apoi, maximum 10%, până în momentul în care fondul a ajuns de două ori mai mare decât capitalul social. După atingerea acestui nivel, alocarea de sume pentru fondul de rezervă se face din profitul net.

 Băncile repartizează din profitul contabil determinat înainte de deducerea impozitului pe profit, sumele destinate constituirii rezervei generale pentru riscul de credit, în limita a 2% din soldul creditelor acordate.

 Prevederile alineatelor (1) şi (2) sunt aplicabile până la încheierea exerciţiului financiar al anului 2003, inclusiv.

 Începând cu exerciţiul financiar al anului 2004, băncile constituie fondul de rezervă potrivit dispoziţiilor legislaţiei privind societăţile comerciale şi, de asemenea, constituie fondul pentru riscuri bancare generale din profitul contabil determinat înainte de deducerea impozitului pe profit, în limita a 1% din soldul activelor purtătoare de riscuri specifice activităţii bancare, aşa cum sunt stabilite prin reglementările Băncii Naţionale a României cu avizul Ministerului Finanţelor Publice, în măsura în care sumele respective se regăsesc în profitul net.

 La determinarea nivelului fondului pentru riscuri bancare generale se au în vedere şi sumele reprezentând rezerva generală pentru riscul de credit, constituită potrivit alineatului (2), existentă în sold.

 Fondul de rezervă şi rezerva generală pentru riscul de credit constituite potrivit alineatelor (1) şi (2) nu vor fi diminuate în funcţie de limitele şi cotele prevăzute la alineatul (4) şi vor fi utilizate potrivit destinaţiilor prevăzute de reglementările legale.

 Modul de utilizare al fondului pentru riscuri bancare generale se stabileşte prin reglementări ale Băncii Naţionale a României.

 2. Alineatul 2 al articolului 621 se modifică astfel:

 În cazurile în care instituţiile de credit străine decid constituirea, la nivelul sucursalelor din România, a fondului pentru riscuri bancare generale, prevăzut la art.43, dispoziţiile acestui articol se aplică în mod corespunzător şi acestor sucursale.”

(text Senat)
Punctul 6 devine punctul 8, nemodificat.

